Source: https://tietosanoma.fi/koulutuspaivat/kouluttajat/
Timestamp: 2019-04-23 13:54:46+00:00
Document Index: 5172675

Matched Legal Cases: ['kko ', 'kko ', 'kko ', 'kko ', 'kko ', 'kko ']

associate-lakimies
OTK Riikka Aarikka työskentelee associate-lakimiehenä Bird & Birdin EU- ja kilpailuoikeusryhmässä. Hän avustaa kotimaisia ja kansainvälisiä asiakkaitamme erityisesti julkisiin hankintoihin liittyvissä kysymyksissä. Tämän lisäksi Riikan työtehtävät keskittyivät ICT-sopimusten valmisteluun ja yleisiin sopimus- ja yritysjuridiikkaan liittyviin toimeksiantoihin. Ennen Bird & Birdille siirtymistään Riikka työskenteli pitkään ICT-hankintojen parissa julkisella sektorilla. Riikalla on taustallaan myös useiden vuosien työkokemus suomalaisesta ICT-alan pörssiyrityksestä, jossa hän toimi monipuolisissa lakimiestehtävissä.
OTM Jaakko Honkala työskentelee associate-lakimiehenä Bird & Birdin Riitojen ratkaisu –ryhmässä. Jaakko on erikoistunut rakennus- ja kiinteistöjuridiikkaan sekä yhtiöoikeudellisiin asioihin. Jaakko avustaa asiakkaitamme riidanratkaisuun liittyvissä toimeksiannoissa erityisesti liittyen rakentamiseen, kiinteistöihin ja energia-alaan. Lisäksi hän työskentelee rakentamiseen ja kiinteistöihin liittyvien sopimuksien ja projektien parissa. Ennen siirtymistään Bird & Birdille Jaakko työskenteli monikansallisen rakentamis- ja projektikehitysyhtiön lakiasiainosastolla.
Tilintarkastutoimisto Lydman Oy
Bird & Birdin Riitojen ratkaisu –ryhmän osakas, asianajaja Mikko Rajala on erikoistunut riitojen ratkaisuun ja välimiesmenettelyihin. Mikko toimii oikeudellisena neuvonantajana riitojen ratkaisuun liittyvissä asioissa monilla eri alueilla, kuten kiinteistöihin, vuokraukseen, rakennusurakoihin, immateriaalioikeuteen, arvopaperimarkkinoihin, rahoitukseen, vahingonkorvauksiin ja julkisiin hankintoihin liittyvissä asioissa. Asianajopalveluja arvioiva kansainvälinen julkaisu Chambers and Partners on noteerannut Mikon yhdeksi Suomen johtavista riitojen ratkaisuun erikoistuneista asianajajista Suomessa.
Asianajaja Risto Sipilä työskentelee senior counselina Bird & Birdin Riitojen ratkaisu –ryhmässä. Risto on arvostettu riitojen ratkaisun sekä rakentamis- ja kiinteistöjuridiikan osaaja. Vuonna 2018 Best Lawyers –julkaisu palkitsi Riston The Lawyer of the Year – Construction -tunnustuksella. Risto toimii asiamiehenä laaja-alaisesti kaupallisissa riita-asioissa sekä välimiesmenettelyissä että yleisissä tuomioistuimissa. Hän myös avustaa asiakkaita sopimusasioissa erityisesti rakentamis- ja kiinteistöjuridiikan alueilla. Risto tunnetaan Suomen asianajokentässä myös monivuotisista luottamustoimistaan muun muassa Suomen Asianajajaliitossa, jossa hän toimi viimeksi puheenjohtajana 2013–2016. Ristolla on laaja kokemus myös kansainvälisistä tehtävistä mukaan lukien Suomen Asianajajaliiton edustaminen arvostetuissa CCBE:ssä (The Council of Bars and Law Societies of Europe) ja IBA:ssa (International Bar Association).
OTM Päivi Tammilehto työskentelee associate-lakimiehenä Bird & Birdin EU- ja kilpailuoikeusryhmässä. Päivillä on yli 15 vuoden kokemus kilpailuoikeudellisten asioiden hoitamisesta, minkä lisäksi hän avustaa asiakkaita hankintaoikeudellisissa asioissa. Ennen siirtymistään Bird & Birdille Päivi työskenteli Kilpailu- ja kuluttajavirastossa ja hänellä on kokemusta lukuisista markkinaoikeusprosesseista niin kilpailu- kuin hankintaoikeuteenkin liittyen. Päivillä on laajaa toimialaosaamista, erityisesti liikenteeseen, rakentamiseen ja teollisuuteen liittyen.
Rosa Ala-aho	/ Posted on maaliskuu 25, 2019 huhtikuu 23, 2019 / 0